На основу члана 10. и 38. став 3. Закона о планском систему Републике Србије (''Службени гласник Републике Србије'', број 30/2018), Плана развоја Града Ниша за период од 2021-2027 (''Службени лист Града Ниша'', број 36/2021) и члана 37. став 1. тачка 7. Статута Града Ниша („Службени лист Града Ниша", број 88/08, 143/16 и 18/19),

Скупштина Града Ниша на седници одржаној \_\_\_\_\_\_\_2022. године, доноси

**ОДЛУКУ**

**О ПРИСТУПАЊУ ИЗРАДИ ПЛАНА ОДРЖИВЕ УРБАНЕ МОБИЛНОСТИ ГРАДА НИША**

**ЗА ПЕРИОД ОД 2023. до 2037. ГОДИНЕ**

Члан 1.

Под Планом одрживе урбане мобилности Града Ниша за период од 2023. до 2037.године (у даљем тексту: ПОУМ), у смислу ове одлуке, подразумева се дугорочни стратешки документ припремљен да задовољи потребе мобилности људи и предузећа у граду и окружењу ради постизања бољег квалитета живота.

Члан 2.

ПОУМ се израђује за територију административног подручја Града Ниша, с тим што ће у анализама постојећег стања сагледати утицај суседних општина које гравитирају око Ниша на мобилност града.

Члан 3.

Циљ израде ПОУМ-а је подршка побољшању оквира за планирање инвестиција у области мобилности и транспорта у Нишу и промене намене и регенерације железничког градског коридора, кроз дефинисање визије одрживе урбане мобилности Ниша уз развој различитих сценарија коришћењем транспортног модела, одређивање потенцијалних предности и развој мобилности у Нишу, осигуравање да се свим грађанима понуди могућност превоза, побољша сигурност и безбедност, смањи загађење ваздуха и буке, емисија гасова стаклене баште и потрошња енергије, побољша ефикасност и исплатљивост транспорта људи и робе и допринесе повећању атрактивности и квалитета урбаног окружења, просторног планирања за добробит грађана, привреде и друштва у целини.

Члан 4.

ПОУМ садржи преглед и анализу постојећег стања, визију односно жељено стање уз развој различитих сценарија коришћењем транспортног модела и рангираних опција за промену намене железничког урбаног коридора, приоритетне циљеве одрживе мобилности који се желе постићи, преглед и кратак опис одговарајућих краткорочних, средњорочних и дугорочних мера, листу приоритетних активности и инвестиција и акциони план.

Члан 5.

Израда ПОУМ-а ће се заснивати на начелима одрживости (еколошке, економске и социјалне) и на препорукама и смерницама савремене европске планерске праксе, у области мобилности и транспорта.

Члан 6.

Кроз процес израде ПОУМ-а ће се промовисати основни принципи у изради ПОУМ-а:

* дугорочна визија,
* омогућавање приступачности за све,
* интегрални партиципативни приступ планирању одрживе мобилности,
* партиципативни приступ,
* институционална сарадња,
* допринос посвећености међународним обавезама у вези са климатским променама,
* употреба технологије у процесу развоја одрживог система кретања,
* фокус на реализацији финансијски изводљивих и добро праћених мера.

Члан 7.

Ради спровођења ове одлуке, образоваће се Управљачко тело чији је задатак да координира и надзире процес израде ПОУМ-а, да разматра ПОУМ-а по фазама припреме, стара се о заступању интереса града и пружању информација јавности у процесу израде ПОУМ-а и обезбеђивању укључености организационих јединаца градске управе, односно осигуравање несметаног прослеђивања информација од значаја за израду ПОУМ-а од стране управе ка Јединици за израду ПОУМ-а.

Управљачко тело чине председник, координатор и чланови Управљачког тела.

Председник Управљачког тела је Градоначелник.

Координатора и чланове Управљачког тела именује Градоначелник решењем.

Чланови Управљачког тела бирају се из редова чланова Градског већа и руководиоца институција потребних за координирање процеса израде ПОУМ-а.

Члан 8.

Стручне, административне, финансијске и организационе послове за потребе Управљачког тела ће обављати Канцеларија за локални економски развој.

Члан 9.

За потребе израде ПОУМ-а, формираће се Јединица за израду ПОУМ-а, коју чине стручњаци из одговарајућих области, представници локалне самоуправе, стручна лица из института, универзитета, јавних предузећа, установа, организација цивилног друштва, као и остали представници из јавног, приватног, цивилног сектора и научно-истраживачког сектора.

Чланове Јединице за израду ПОУМ-а именује Градоначелник решењем, на основу предлога Управљачког тела.

Управљачко тело усмерава рад Јединице за израду ПОУМ-а.

У рад Јединице за израду ПОУМ-а могу бити укључени и страни стручњаци, као стручна и техничка подршка, кроз међународне програме.

Радом Јединице за израду ПОУМ-а руководи координатор Јединица за израду ПОУМ-а.

Координатор Јединице за израду ПОУМ-а је Главни урбаниста Града Ниша.

Задатак Јединице за израду ПОУМ-а је мапирање планских докумената у оквиру одрживе урбане мобилности; прикупљање података и информација неопходних за израду ПОУМ-а у свим фазама процеса; припремa прегледа и анализе постојећег стања мобилности у ЈЛС; формулисање приоритета, циљева и мера; подршка у спровођењу ширих консултација, односно јавне расправе; припремa ажурних информација о току активности за потребе извештавања Координатора Јединице за израду ПОУМ-а и Управљачког тела; документовање процеса и обављање других стручних послова по налогу Управљачког тела.

Члан 10.

Током израде ПОУМ-а биће организовани форуми за стручне и јавне расправе, трибине, округли столови и радионице, на којима ће се усаглашавати предложена решења. У њихов рад могу бити укључени и сви остали заинтересовани учесници, како би се обезбедила партиципација и транспарентност процеса одлучивања и правовремено обавештавање јавности.

Члан 11.

Рок за израду ПОУМ-а је 15 (петнаест) месеци од дана ступања на снагу ове одлуке.

Члан 12.

За реализацију ове одлуке задужена је Канцеларија за локални економски развој.

Члан 13.

Средства за израду ПОУМ-а обезбеђена су на основу Споразума између Европске инвестиционе банке и Града Ниша за реализацију пројекта „Техничка подршка за урбану мобилност и регенерацију железничког коридора у Нишу“.

Члан 14.

Ова одлука ступа на снагу даном објављивања у ''Службеном листу Града Ниша''.

Број:

У Нишу,

СКУПШТИНА ГРАДА НИША

ПРЕДСЕДНИК

др Бобан Џунић

ОБРАЗЛОЖЕЊЕ

Правни основ за доношење Одлуке о приступању изради Плана одрживе урбане мобилности Града Ниша за период од 2023. до 2037. године јесте члан 10. и члан 38. став 3. Закона о планском систему Републике Србије (''Службени гласник Републике Србије'', број 30/2018), План развоја града Ниша за период од 2021-2027 (''Службени лист Града Ниша'', број 36/2021) и члан 37. став 1. тачка 7. Статута Града Ниша („Службени лист Града Ниша", број 88/08, 143/16 и 18/19), Споразум о сарадњи између Европске инвестиционе банке и Града Ниша на реализацији пројекта „Техничка подршка за урбану мобилност и регенерацију железничког коридора у Нишу“, као и Решење о учешћу на реализацији пројекта „Техничка подршка за урбану мобилности и регенерацији железничког коридора у Нишу“ („Сл. лист Града Ниша“, број 83/21). Пројекат има за циљ да обезбеди оквир за планирање инвестиција у мобилност и саобраћај у Нишу, као и за промену намене и урбану регенерацију простора постојећег железничког коридора. Техничка подршка коју пружа Европска инвестициона банка има за циљ да идентификује програм приоритетних инвестиција у циљу даљег финансирања од стране Европске инвестционе банке и Француске агенције за развој. Методологија која ће се применити за формулисање документа треба да се заснива на „Смерницама за развој и примену плана одрживе урбане мобилности“ који је донела Европска Комисија, и укључиваће и развој транспортног модела. Споразумом о сарадњи између Европске инвестиционе банке и Града Ниша за Пројекат припреме техничке помоћи за урбану мобилност и регенерацију железничког коридора у Нишу –АА-01463 C001 (3158/2021-01 од 07.10.2021.), дефинисана су права и обавеза Европске инвестиционе банке и Града Ниша, као и опис услуга које су предмет пројекта.

Узимајући у обзир Методологију која ће се примењивати за припрему документа Плана одрживе урбане мобилности Града Ниша за период од 2023. до 2037.године, а која подразумева дугорочну визију, омогућавање приступачности за све, интегрални партиципативни приступ планирању одрживе мобилности, партиципативни приступ, институционалну сарадњу, допринос посвећености међународним обавезама у вези са климатским променама, употребу технологије у процесу развоја одрживог система кретања, фокус на реализацији финансијски изводљивих и добро праћених мера, као и одредбе Члана 10. Закона о планском систему, израда овог документа сматраће се документом јавне полтике.

Циљ израде ПОУМ-а је подршка побољшању оквира за планирање инвестиција у области мобилности и транспорта у Нишу и промене намене и регенерације железничког градског коридора, кроз дефинисање визије одрживе урбане мобилности Ниша уз развој различитих сценарија коришћењем траспортног модела, одређивање потенцијалних предности и развој мобилности у Нишу, осигуравање да се свим грађанима понуди могућност превоза, побољша сигурност и безбедност, смањи загађење ваздуха и буке, емисија гасова стаклене баште и потрошња енергије, побољша ефикасност и исплатљивост транспорта људи и робе и допринесе повећању атрактивности и квалитета урбаног окружења, просторног планирања за добробит грађана, привреде и друштва у целини.

Израду ПОУМ-а прате:

а)Управљачко тело чији је задатак да координира и надзире процес израде ПОУМ-а, да разматра ПОУМ-а по фазама припреме, стара се о заступању интереса града и пружању информација јавности у процесу израде ПОУМ-а и обезбеђивању укључености организационих јединаца градске управе, односно осигуравање несметаног прослеђивања информација од значаја за израду ПОУМ-а од стране управе ка Јединици за израду ПОУМ-а. Управљачко тело чине председник, координатор и чланови Управљачког тела које именује градоначелник решењем.

б) Јединица за израду ПОУМ-а, коју чине стручњаци из одговарајућих области, представници локалне самоуправе, стручна лица из института, универзитета, јавних предузећа, установа, организација цивилног друштва, као и остали представници из јавног, приватног, цивилног сектора и научно-истраживачког сектора. Чланове Јединице за израду ПОУМ-а именује Градоначелник решењем, на основу предлога Управљачког тела. Управљачко тело усмерава рад Јединице за израду ПОУМ-а. У рад Јединице за израду ПОУМ-а могу бити укључени и страни стручњаци, као стручна и техничка подршка, кроз међународне програме. Радом Јединице за израду ПОУМ-а руководи координатор Јединице за израду ПОУМ-а. Координатор Јединице за израду ПОУМ-а је Градски урбаниста Града Ниша. Задатак Јединице за израду ПОУМ-а је мапирање планских докумената у оквиру одрживе урбане мобилности; прикупљање података и информација неопходних за израду ПОУМ-а у свим фазама процеса; припремa прегледа и анализе постојећег стања мобилности у ЈЛС; формулисање приоритета, циљева и мера; подршка у спровођењу ширих консултација, односно јавне расправе; припремa ажурних информација о току активности за потребе извештавања Координатора Јединице за израду ПОУМ-а и Управљачког тела; документовање процеса и обављање других стручних послова по налогу Управљачког тела.

Средства за израду ПОУМ-а обезбеђена су на основу Споразума између Европске инвестиционе банке и Града Ниша за реализацију пројекта „Техничка подршка за урбану мобилност и регенерацију железничког коридора у Нишу“.

За реализацију ове одлуке Град Ниш неће имати финансијских обавеза.

Разлог за ступање ове одлуке на снагу даном објављивања у ''Службеном листу Града Ниша'' јесте неопходност праћења динамике спровођења пројекта по процедурама Европске инвестиционе банке.

 Директор

Канцеларије за локални економски развој

 Душан Радивојевић